2. ลักษณะการประกอบธุรกิจ

2.1 ความเป็นมาและลักษณะการประกอบธุรกิจโดยสังเขป

บริษัท พรีเชียส ชิพปิ้ง จำกัด (มหาชน) ก่อตั้งขึ้นเมื่อวันที่ 1 ธันวาคม 2532 ด้วยทุนจดทะเบียน 1
ล้านบาท เพื่อดำเนินธุรกิจการขนส่งสินค้าทางเรือ ในลักษณะไม่กำหนดเส้นทางเดินเรือประจำ
(Tramping) กองเรือของบริษัทฯมีขนาดเพิ่มขึ้นเรื่อย โดยในปัจจุบันบริษัทฯมีเรือทั้งสิ้น 35 ลำ
รวมขนาดระวางบรรทุก 770,491 เดดเวทตัน
บริษัทฯจัดตั้งบริษัทย่อยขึ้นมาเพื่อเป็นผู้ถือกรรมสิทธิเรือบริษัทละหนึ่งถึงสองลำ ทั้งนี้
บริษัทถือหุ้นในบริษัทย่อยเหล่านี้ไม่ต่ำกว่าร้อยละ 99 การที่บริษัทมีนโยบายจัดตั้งบริษัทย่อยขึ้น
โดยให้แต่ละบริษัทถือกรรมสิทธิในเรือ 1-2 ลำนั้น
มีจุดประสงค์ที่จะจำกัดความเสียหายที่จะเกิดแก่ทรัพย์สินอื่นๆ ของบริษัท
ในกรณีที่เรือลำหนึ่งลำใดก่อความเสียหายขึ้น
ซึ่งการจัดโครงสร้างบริษัทในลักษณะนี้ถือเป็นบรรทัดฐานของอุตสาหกรรมเดินเรือโดยทั่วไป

การเปลี่ยนแปลงและพัฒนาการที่สำคัญในส่วนที่เกี่ยวกับการประกอบธุรกิจ ในระยะเวลา 5
ปีที่ผ่านมาคือตั้งแต่เดือนมกราคม 2538 จนกระทั่งถึงเดือนธันวาคม 2543

วันที่ 20 กันยายน 2538 ที่ประชุมวิสามัญผู้ถือหุ้น ได้มีมติให้เพิ่มทุนจดทะเบียนของบริษัทจาก 302.5
ล้านบาท เป็น 605 ล้านบาท มูลค่าที่ตราไว้หุ้นละ 10 บาท

วันที่ 11 ตุลาคม 2538 บริษัทได้ดำเนินการจดทะเบียนกับกระทรวงพาณิชย์ เพื่อเพิ่มทุนดังกล่าว

วันที่ 16 พฤศจิกายน 2538 บริษัทได้ดำเนินการจดทะเบียนเพิ่มทุนชำระแล้วกับกระทรวงพาณิชย์
จากการที่บริษัทขายสิทธิในการจองซื้อหุ้นสามัญจำนวน 26 ล้านหุ้นแก่ผู้ถือหุ้นเดิม

วันที่ 21 พฤษภาคม 2539 ที่ประชุมคณะกรรมการบริษัทฯ มีมติให้บริษัทฯ เข้าลงทุนใน บริษัท เกรท
เซอร์เคิล ชิปปิ้ง เอเยนซี่ จำกัด โดยการซื้อหุ้นจำนวน 149,994 หุ้น หรือคิดเป็นสัดส่วนร้อยละ
99.99 ของทุนจดทะเบียนของบริษัทดังกล่าวจากกลุ่มผู้ถือหุ้นเดิม

วันที่ 22 กรกฎาคม 2539 บริษัทได้ตกลงเข้าร่วมลงนามในบันทึกข้อตกลงกับ Stevedoring
Services of America, Seattle ประเทศสหรัฐอเมริกา และ Larsen and Toubro
Ltd., Mumbai ประเทศอินเดีย เพื่อร่วมกันจัดตั้งบริษัทร่วมทุนชื่อ International Seaports
Private Ltd. ขึ้นในประเทศสิงคโปร์ ซึ่งจัดตั้งขึ้นด้วยทุนจดทะเบียน 6.3
ล้านเหรียญสหรัฐอเมริกา ด้วยสัดส่วนการถือครองหุ้นในอัตราส่วนที่เท่ากัน
วัตถุประสงค์เพื่อดำเนินกิจการก่อสร้างและบริหารท่าเรือเอนกประสงค์ในแถบทวีปเอเชีย-แปซิฟิค

วันที่ 10 ตุลาคม 2539 บริษัทได้ตกลงเข้าร่วมลงนามในบันทึกข้อตกลงกับ Jered Brown
Brothers Inc., Brunswick ประเทศสหรัฐอเมริกา เพื่อร่วมกันจัดตั้งบริษัทร่วมทุนชื่อ Rapid
Port Leasing Company Pte. Ltd. ขึ้นในประเทศสิงคโปร์ ซึ่งจัดตั้งขึ้นด้วยทุนจดทะเบียน 1
ล้านเหรียญสหรัฐอเมริกา ในอัตราการถือครองหุ้นที่เท่ากัน วัตถุประสงค์เพื่อดำเนินการออกแบบ
จัดสร้าง บริหาร และจัดการท่าเรือเคลื่อนที่

วันที่ 24 สิงหาคม 2541 ที่ประชุมคณะกรรมการบริษัทฯ ครั้งที่ 3/2541
ได้มีมติแต่งตั้งคณะกรรมการตรวจสอบขึ้นเป็นครั้งแรก

วันที่ 14 กรกฏาคม 2543 บริษัทฯและบริษัทย่อยได้ดำเนินการปรับโครงสร้างหนี้มาตั้งแต่เดือน กรกฎาคม 2542 และได้สำเร็จลงเมื่อวันที่ 14 กรกฎาคม 2543 รายละเอียดเรื่องการปรับโครงสร้างหนี้ดูได้ในหน้า 64

บริษัทฯบริหารงานโดยคณะกรรมการที่ได้รับการแต่งตั้งจากมติที่ประชุมผู้ถือหุ้นซึ่งมี บริษัท โกลเบ็กซ์
คอร์ปอเรชั่น จำกัด เป็นผู้ถือหุ้นรายใหญ่มาตั้งแต่เริ่มต้น มีพลเรือเอกอำนาจ จันทนมัฎฐะ
เป็นประธานกรรมการบริษัท และนายคาลิด มอยนูดดิน ฮาชิม เป็นกรรมการผู้จัดการ
กล่าวคือไม่มีการเปลี่ยนแปลงอำนาจการควบคุมบริษัท

ปัจจุบัน บริษัทฯ รวมทั้งบริษัทในเครือ สามารถแบ่งประเภทธุรกิจได้เป็น 4 ประเภท คือ
ธุรกิจเจ้าของเรือ ธุรกิจการลงทุน ธุรกิจให้บริการขนส่ง และธุรกิจอื่นๆ โดยธุรกิจหลักของบริษัทฯ
คือธุรกิจเจ้าของเรือ โดยในขณะนี้กองเรือของบริษัทฯ มีเรือทั้งสิ้น 35 ลำ
ขนาดระวางบรรทุกรวมกันทั้งสิ้น 770,491 เดทเวทตัน (DWT) เดินเรือแบบไม่ประจำเส้นทาง
(Tramp) ขนส่งสินค้าประเภทแห้ง (Dry Cargo) โดยการบริการแบ่งออกเป็น 2 ลักษณะ
คือการเช่าแบบเป็นเที่ยว (Voyage Charter) และการเช่าเหมาเป็นระยะเวลา (Time
Charter) ดังนั้นรายได้หลักของบริษัทฯ จึงเป็นรายได้จากการเดินเรือ

(หมายเหตุ: หน้านี้มีการแก้ไขเพิ่มเติม เมื่อ วันที่ 26 กรกฎาคม 2544)

2.  ภาพรวมการประกอบธุรกิจ

บริษัท พรีเชียส ชิพปิ้ง จำกัด (มหาชน) ก่อตั้งขึ้นในปี พ.ศ. 2532
ดำเนินธุรกิจหลักโดยการเป็นเจ้าของและให้บริการเช่าเหมาเรือขนส่งสินค้าแห้งเทกองเอนกประสงค์ขนาดเล็กในลักษณะไม่กำหนดเส้นทางเดินเรือประจำ
(Tramp Shipping)

เรือประเภทเอนกประสงค์ขนาดเล็กนี้ถูกจัดไว้ในกลุ่มเรือขนาดระวางขับบรรทุก 10,000-30,000
เดดเวทตัน อุปสงค์ของเรือเอนกประสงค์ขนาดเล็ก (Small handy
size)ในตลาดขนส่งสินค้าทางทะเลนั้นค่อยข้างหลากหลายเพราะสามารถขนสินค้าได้หลากหลายชนิดและสามารถเข้าเทียบท่าได้ในเกือบทุกท่าตามความต้องการของผู้ขนส่งและลักษณะสินค้า
ในด้านของอุปทานของเรือ กองเรือเอนกประสงค์ขนาดเล็กทั้งโลกประกอบไปปริมาณเรือกว่า
3,500 ลำซึ่งเจ้าของกองเรือรายใหญ่สุดจะมีเรือในกองเรือของตนเพียง 60 ลำเท่านั้น
หรือเพียงร้อยละ 1.7 ของสัดส่วนตลาด
เจ้าของเรือส่วนใหญ่ล้วนเป็นบริษัทเอกชนที่มีเรือในกองเรือจำนวนไม่มากนัก
ลักษณะเช่นนี้ทำให้อุปสงค์อุปทานของเรืองเอนกประสงค์ขนาดเล็กมีลักษณะกระจัดกระจายและข้อมูลเกี่ยวกับตลาดของเรือจึงมีจำกัด
การวิเคราะห์แนวโน้มอัตราค่าระวางเรือของเรือเอนกประสงค์ขนาดเล็กจึงต้องใช้ข้อมูลของเรือประเภทแฮนดี้แมกซ์
(Handymax) ซึ่งมีระวางขับบรรทุกระหว่าง 30,000-50,000 เดดเวทตันมาพิจารณาเปรียบเทียบ
อย่างไรก็ตามอัตราค่าระวางเรือของเรือเอนกประสงค์ขนาดเล็กนั้นจะต่ำกว่าของเรือแฮนดี้แมกซ์มาก
ในปี 2542 ในขณะที่อัตราเฉลี่ยของค่าระวางเรือแฮนดี้แมกซ์ต่อวันอยู่ที่ 7,120 ดอลลาร์สหรัฐ
อัตราเฉลี่ยของค่าระวางเรือเอนกประสงค์ขนาดเล็กต่อวันจะอยู่ที่ 4,578 ดอลลาร์สหรัฐเท่านั้น

ปัจจุบันบริษัทฯ มีเรือ Bulkers 29 ลำ เรือ Tweendecker 1 ลำ
เรือบรรทุกสินค้าเอนกประสงค์ 4 ลำและเรือบรรทุกซีเมนต์ 1 ลำ โดย 32
ลำจากเรือทั้งหมดของบริษัทเป็นเรือธงไทย 2 ลำเป็นเรือธงสิงคโปร์ และ 1
ลำเป็นเรือธงบาฮามัส กองเรือทั้งหมด 35 ลำเป็นเจ้าของโดย 27 บริษัทย่อยของบริษัทฯ
รายชื่อกองเรือทั้งหมดดูได้จากตารางที่ 5.1 หน้า 28

ในปัจจุบันอายุเฉลี่ยของกองเรือของบริษัทอยู่ประมาณ 15 ปี
อย่างไรก็ตามหากคำนวณตามมูลค่าของกองเรือ เกณฑ์อายุเฉลี่ยจะคำนวณออกมาได้ที่ 11.10 ปี
อายุเฉลี่ยของกองเรือของบริษัทในรอบ 10 ปีที่ผ่านมาจะอยู่ที่ 15 ปี

โครงสร้างการถือหุ้นในกลุ่มของบริษัทฯ

การที่บริษัทฯ มีนโยบายจัดตั้งบริษัทย่อยขึ้นมา โดยให้แต่ละบริษัทถือกรรมสิทธิในเรือแต่ละลำนั้น
มีวัตถุประสงค์ที่จะจำกัดความเสียหายที่จะเกิดขึ้นแก่ทรัพย์สินอื่นๆของบริษัท
กรณีที่เรือลำใดลำหนึ่งก่อความเสียหายเกิดขึ้น ซึ่งการจัดโครงสร้างของบริษัทฯในลักษณะนี้
ถือเป็นบรรทัดฐานของอุตสาหกรรมการเดินเรือทั่วไป

3.  โครงสร้างรายได้

โครงสร้างรายได้จากการดำเนินงานของบริษัทฯ และบริษัทย่อยในรอบ 3 ปีที่ผ่านมา

หน่วย : พันบาท

+------------------+--------+-----+----------+-----+----------+-----+
| งบกำไรขาดทุน      | 2543   | %   | 2542     | %   | 2541     | %   |
|                  |        |     |          |     |          |     |
|                  |        |     | (ปร      |     | (ปร      |     |
|                  |        |     | ับปรุงใหม่) |     | ับปรุงใหม่) |     |
+------------------+--------+-----+----------+-----+----------+-----+
| ร                | 4,1    | 98  | 3        | 95  | 4        | 58  |
| ายได้จากการเดินเรือ | 15,748 | .09 | ,590,598 | .97 | ,101,676 | .48 |
+------------------+--------+-----+----------+-----+----------+-----+
| รายได้จากค่าบริการ  | 54,261 | 1   | 99,890   | 2   | 145,002  | 2   |
|                  |        | .29 |          | .67 |          | .07 |
+------------------+--------+-----+----------+-----+----------+-----+
| กำไ              | -      | -   | -        | -   | 2        | 38  |
| รจากอัตราแลกเปลี่ยน |        |     |          |     | ,693,830 | .41 |
+------------------+--------+-----+----------+-----+----------+-----+
| ดอกเบี้ยรับ         | 12,331 | 0   | 12,608   | 0   | 10,069   | 0   |
|                  |        | .29 |          | .34 |          | .14 |
+------------------+--------+-----+----------+-----+----------+-----+
| รายได้อื่น          | 13,747 | 0   | 38,228   | 1   | 63,052   | 0   |
|                  |        | .33 |          | .02 |          | .90 |
+------------------+--------+-----+----------+-----+----------+-----+
| รวม              | 4,1    | 100 | 3        | 100 | 7        | 100 |
|                  | 96,087 | .00 | ,741,324 | .00 | ,013,629 | .00 |
+------------------+--------+-----+----------+-----+----------+-----+

รายได้หลักจากการดำเนินงานของบริษัทฯ และบริษัทย่อยมาจากรายได้จากการเดินเรือ
ซึ่งประกอบไปด้วย รายได้จากการให้เช่าเหมาเป็นเที่ยว รายได้จากการให้เช่าเหมาเป็นเวลา
รายได้จากการให้บริการในการเช่าเหมาเรือ และรายได้จากการให้บริการเช่าโกดังเก็บสินค้า
ดังรายละเอียดปรากฏในตารางเปรียบเทียบรายได้จาการเดินเรือของบริษัทฯและบริษัทย่อยในหัวข้อลักษณะรายได้

ลักษณะรายได้

รายได้ของบริษัทฯ เกิดขึ้นจากการให้เช่าพื้นที่ในเรือเพื่อขนส่งสินค้า การเช่าเป็นเที่ยว
ค่าเช่าจะคิดเป็นลักษณะต่อน้ำหนักหนึ่งตัน (USD/TON) โดยราคาจะขึ้นอยู่กับระยะทางการเดินเรือ
อุปสงค์และอุปทานของเส้นทางการเดินเรือนั้นๆ แต่สำหรับการเช่าเหมาเป็นเวลา
ค่าเช่าจะคิดเป็นลักษณะต่อวัน
โดยราคาจะขึ้นอยู่กับอุปสงค์และอุปทานของเส้นทางการเดินเรือด้วยเช่นกัน

สำหรับสัดส่วนการให้เช่าแบบเป็นเที่ยวกับการให้เช่าแบบเหมาเป็นเวลานั้นไม่แน่นอน
ขึ้นอยู่กับสภาพตลาดขณะนั้น และการคาดการณ์ภาวะตลาดในอนาคตด้วย หากคาดการณ์ว่า
อุตสาหกรรมมีแนวโน้มที่ดีขึ้นในอนาคต บริษัทก็จะลดสัดส่วนของการให้เช่าแบบเหมาเป็นระยะยาวลง
ซึ่งการที่มีสัดส่วนของการให้เช่าเหมาเป็นระยะเวลาสูงนั้น จะทำให้บริษัทฯเสียโอกาส
ที่จะรับรายได้ที่สูงขึ้นในอนาคตจากการปรับตัวสูงขึ้นของอัตราค่าระวางในตลาดโลก

การรับค่าเช่าเรือ สามารถแบ่งตามลักษณะของการเช่าเรือดังนี้

การเช่าเป็นเที่ยว - ผู้เช่าจะต้องชำระค่าเช่า เมื่อเรือบรรทุกสินค้าเรียบร้อยแล้ว
หรือก่อนที่บริษัทจะปล่อยใบตราส่งสินค้า (Bill of Lading)

การเช่าเหมาเป็นเวลา - ผู้เช่าจะต้องชำระค่าเช่าก่อนล่วงเวลาเป็น 15
วันก่อนวันที่จะรับมอบเรือ และทุกๆ 15 วัน หลังจากวันรับมอบเรือ

ตารางเปรียบเทียบสัดส่วนรายได้จากการเดินเรือของบริษัทฯและบริษัทย่อย ในรอบ 3 ปีที่ผ่านมา

หน่วย : ล้านบาท

+--------------------+------+-----+----------+-----+----------+-----+
| ลักษณะของรายได้      | 2543 | %   | 2542     | %   | 2541     | %   |
|                    |      |     |          |     |          |     |
| จาการเดินเรือ        |      |     | (ปร      |     | (ปร      |     |
|                    |      |     | ับปรุงใหม่) |     | ับปรุงใหม่) |     |
+--------------------+------+-----+----------+-----+----------+-----+
| การ                | 1    | 37  | 1,102    | 30  | 1,462    | 35  |
| เช่าเหมาเป็นระยะเวลา | ,523 | .00 |          | .69 |          | .64 |
+--------------------+------+-----+----------+-----+----------+-----+
| ก                  | 2    | 62  | 2,472    | 68  | 2,608    | 63  |
| ารเช่าเหมาลำเป็นเที่ยว | ,581 | .71 |          | .84 |          | .58 |
+--------------------+------+-----+----------+-----+----------+-----+
| การใ               | 3    | 0   | 5        | 0   | 17       | 0   |
| ห้บริการในการเช่าเหมา |      | .07 |          | .14 |          | .41 |
+--------------------+------+-----+----------+-----+----------+-----+
| การบ               | 9    | 0   | 12       | 0   | 15       | 0   |
| ริการเช่าโกดังเก็บสินค้า |      | .22 |          | .33 |          | .37 |
+--------------------+------+-----+----------+-----+----------+-----+
| รวม                | 4    | 100 | 3,591    | 100 | 4,102    | 100 |
|                    | ,116 | .00 |          | .00 |          | .00 |
+--------------------+------+-----+----------+-----+----------+-----+